На основу члана 31. и 34. Закона о јавним предузећима („Службени гласник РС“ број 15/16), члана 32. Закона о локалној самоуправи („Службени гласник РС“, бр. 129/07, 83/14-др.закон и 101/16-др. закон), члана 41. и 138. Статута општине Владичин Хан („Сл. гласник Пчињског округа“, број 21/08 и 8/09 и „Службени гласник града Врања“, бр. 11/13, 5/17 и 14/17), и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст, 22/15, 43/16 и 17/17), Скупштина општине Владичин Хан на седници одржаној дана 27.08.2017. године, донела је

**Р Е Ш Е Њ Е**

1. **ОБРАЗУЈЕ СЕ**  Комисија за спровођење конкурса за избор директора јавних предузећа чији је оснивач општина Владичин Хан (у даљем тексту Комисија) у следећем саставу:

 - Соња Младеновић, дипломирани правник из Владичиног Хана, председник,

- Данијела Костић, дипломирани економиста из с. Репинце , члан,

- Маја Стojановић, дипломирани правник из с. Репинце, члан,

- Јелена Станковић, дипломирани правник из с. Репинце , члан,

 - Милош Јовановић, дипломирани архитекта из Владичиног Хана, члан

2. Задатак комисије је спровођење јавног конкурса за избор директора предузећа (у даљем тексту: изборни поступак) у складу са Законом о јавним предузећима.

3. Стручне и административне послове за потребе комисије обављаће Служба за скупштинске послове.

4. Ово решење ступа на снагу осмог дана од дана објављивања у „Службеном гласнику Града Врања“.

 5. Решење доставити: председнику и именованим члановима Комисије и архиви.

**О б р а з л о ж е њ е**

 Чланом 34. Закона о јавним предузећима („Службени гласник РС“ број 15/2016), предвиђено је да Комисија јединице локалне самоуправе има пет чланова, од којих је један председник. У ставу 2. истог члана предвиђено је да Комисију образује орган који је статутом јединице локалне самоуправе одређен као надлежан за именовање директора.

 Чланом 41. став 1. тачка 10. Статута Општине Владичин Хан(„Службени гласник Пчињског округа“, број 21/08 и 8/09 и „Службени гласник града Врања“, бр. 11/13, 5/17 и 14/17), предвиђено је да Скупштина Општине Владичин Хан именује и разрешава управни одбор, надзорни одбор, именује и разрешава директоре јавних предузећа, установа, организација и служби чији је оснивач и даје сагласност на њихове статуте у складу са законом.

 Имајући у виду напред наведено одлучено је као у диспозитиву овог решења.

 **Поука о правном средству :** Против овог решења може се покренути управни спор пред Управним судом у Београду-Одељење у Нишу, у року од 30 дана од пријема истог.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-141/17/17-IV/04**

 **П Р Е Д С Е Д Н И Ц А,**

 **Данијела Поповић**